Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**ŠALČININKŲ R. DIEVENIŠKIŲ ,,RYTO“ GIMNAZIJA**

**LOLITOS MIKALAUSKIENĖS**

**METŲ VEIKLOS ATASKAITA**

2021-01-20 Nr. \_\_\_\_\_\_\_\_

Dieveniškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Įgyvendinant strateginį tikslą- ugdymo(si) kokybės tobulinimas, 2020 m. iškeltas metinis prioritetas- gerinti pamokos veiksmingumą. Siekiama sudaryti daugiau galimybių kiekvienam mokiniui patirti mokymosi sėkmę. Atliktas gimnazijos veiklos įsivertinimas taikant IQES online sistemos instrumentus, mokyklų įsivertinimo rekomendacijas. Rezultatai parodė, kad 96 proc. mokinių supranta mokymosi svarbą ir žino, kad mokykloje jie skatinamai bendradarbiauti, padėti vieni kitiems, jų nuomonė yra svarbi ir į ją atsižvelgiama, o pamokoje jie nebijo suklysti. Stebimi ir analizuojami BE rezultatai, priimti sprendimai tobulinti pasiekimus. Abiturientai pasirinko laikyti 7 egzaminus. 5 egzaminai išlaikyti 100 proc. (iš visų laikytų egzaminų išlaikyta:15 proc. aukštesniuoju lygiu, 42 proc. – pagrindiniu, 43proc.- patenkinamu) Plėtojamas kryptingos ugdymo veiklos diferencijavimas ir individualizavimas. Visi mokytojai išklausė ir aptarė seminaro medžiagą ,,Nuotolinio mokymo iššūkiai ir galimybės integruojant, diferencijuojant bei individualizuojant ugdymo turinį“. Užduotys individualizuojamos ir diferencijuojamos kiekvienoje pamokoje.70 proc. mokinių pažymėjo, kad jie turi galimybę pamokoje pasirinkti įvairaus sudėtingumo užduotis. Teikiama savalaikė ir efektyvi ugdymosi pagalba įvairių poreikių mokiniams (organizuojamos individualios konsultacijos). Naudojama kaupiamojo vertinimo sistema. Gimnazijoje sukurta ir veikia mokinio asmeninės pažangos fiksavimo sistema. Organizuota mokinių pažangos įgyvendinimo stebėsena: visi mokiniai moka įvertinti savo pažangą, supranta, kaip tobulinti rezultatus, į ką kreiptis pagalbos, mokosi išsiaiškinti mokymosi poreikius. 90 proc. mokinių nurodė, kad su jais aptariamos mokymosi sėkmės, mokytojai padeda planuoti mokymąsi. Taikant trišalius individualius pokalbius sustiprėjo mokytojų – mokinių – mokinių tėvų bendradarbiavimas siekiant aukštesnių ugdymosi rezultatų. Klasių vadovai konsultuoja tėvus kaip padėti vaikams mokytis. Ugdoma mokinių mokėjimo mokytis kompetencija: taikomos skaitymo ir rašymo strategijos pamokose. Pagal susitarimą su Nacionaline švietimo agentūra dirbanti psichologė kryptingai padeda mokiniams pažinti save, teikia pagalbą visai mokyklos bendruomenei. Visi mokytojai dirba inovatyviai: mokosi ir taiko ugdymo procese išmaniąsias technologijas, 80 proc. mokytojų dirba virtualioje mokymo(si) aplinkoje Google for Education, 100 proc. naudoja Mano dienyno, Eduka. eTest ir kt. platformas. Visi mokytojai kuria skaitmeninį turinį: rengia skaidres, testus, apklausas, veda nuotolines video pamokas naudojantis Meet ir Zoom vaizdo konferencijų platformomis. Atnaujinta ir pritaikyta nuotoliniam ugdymui pamokų lankomumo tvarka, sudarytas pagalbos teikimo algoritmas.  Einame geros mokyklos link mokyklinį gyvenimą paįvairindami įdomia veikla, įvykiais ir nuotykiais. Nuolat vykdomas mokinių ir esant reikalui jų tėvų informavimas, konsultavimas ugdymo karjerai klausimais. Kasmet tiriami mokinių poreikiai, vykdomi profesinio veiklinimo vizitai. Mokiniai susipažinę su tolimesnės savo karjeros galimybėmis.  Mokytojai, siekdami kiekvieno mokinio asmeninės pažangos augimo, tobulina dalykines ir bendrąsias kompetencijas. 2020 m. 100 proc. mokytojų dalyvavo mokymuose. Išklausyta 1039 valandos. Vienam mokytojui vidutiniškai tenka po 49 valandas. Mokytojai įgijo daugiau žinių inovatyvių mokymo priemonių taikymo, pamokos organizavimo nuotoliniu būdu, socialinio emocinio ugdymo klausimais: visi mokytojai dalyvavo 40 val. mokymuose: ,, Praktiniai nuotolinio ugdymo metodai mokytojams“, ,, Google Classroom- efektyvus nuotolinio mokymo įrankis“, ,,Kaip dirbti su Eduka?“, ,,“, ,,Išmanios technologijos ugdymo procese – paprasta ir įdomu“, ,, Skaitmeninis raštingumas mokytojams: informacijos valdymas, komunikavimas ir skaitmeninio turinio kūrimas“ ir kt.. Gimnazijos darbuotojų kvalifikacijos tobulinimas tikslingas, padedantis veiksmingai įgyvendinti ugdymo turinį. Mokytojai dalinasi gerąja patirtimi, mokinių atostogų metu organizuoja metodines dienas, kurių metu moko vieni kitus naujų metodų, nuotolinio mokymo įrankių. Gerėja bendradarbiavimas tarp mokytojų, atsiranda galimybė pasimokyti iš kolegų patirties (geros ir blogos) ir „pasimatuoti“ naujų metodų, nuotolinio ugdymo įrankių, skatinama mokytojų saviugda, kūrybiškumas ir lyderystė.Mokytojai kasmet reflektuoja savo pedagoginę veiklą, numato tobulintinas profesines sritis. Didėja pasitikėjimas savo profesiniu pasirengimu. 100 proc. mokytojų dalyvauja metų pokalbiuose. Juose analizuojama mokytojo veikla ir mokinių pasiekimai, numatomos individualios priemonės gerinti mokinių pasiekimams.  Įgyvendinant strateginį tikslą: pilietiškos, kūrybiškos, sveikos ir saugiai gyvenančios bendruomenės kūrimas formuojama savita gimnazijos kultūra, saugi ir palanki mokymosi aplinka. Gerinant gimnazijos įvaizdį kūrybiniais mokinių ir mokytojų darbais puošiamos gimnazijos erdvės, įsigyta gimnaziją reprezentuojančios atributikos. Gimnazijos tinklalapyje skelbiama savalaikė informacija, įsivertinimo rezultatai panaudojami gimnazijos veiklos kokybės gerinimui. Pagal galimybes tenkinami bendruomenės poreikiai. Tėvai teigiamai vertina mokyklą, sukurtas palankus emocinis klimatas mokytis. Atnaujintos ir sėkmingai veikia prevencinės programos (sveikos gyvensenos, patyčių ir t.t.), įgyvendinama Olweus programos kokybės užtikrinimo sistema (OPKUS). Visi mokytojai, gimnazijos personalas dalyvauja mokymuose ir studijuoja programą, kuri yra orientuota į patarimus, kaip kurti saugią aplinką mokykloje, kaip puoselėti pozityvias vertybes ir bendruomeniškumą, kurti pozityvų ir saugų mikroklimatą, pastebėti ir tinkamai reaguoti į patyčias, padėti mokiniams tapti asmeniškai ir socialiai atsakingais piliečiais. Gimnazijos bendruomenės nariai jaučiasi saugūs, elgiasi vienas su kitu pagarbiai. Tėvai pasitiki gimnazija. Tęsiant sveikos gyvensenos tradicijas įgyvendintas sveikatinimo projektas„Sveikata visus metus“. Rūpinantis vaikų gerove įgyvendinami projektai: ,,Pienas vaikams“, „Vaisių vartojimo skatinimas vaikų ugdymo įstaigose“.  Siekiant mokinių pozityvaus bendravimo su bendraamžiais bei mokytojais ugdome bendrąją mokinių kultūrą. Stiprinami mokinių ryšiai su menų ir kultūros pasauliu, organizuojami tradiciniai gimnazijos renginiai, fiksuojami gimnazijos istorijos faktai, dalyvaujame kultūros paso renginiuose, vykdome projektus: įgyvendintas vasaros poilsio projektas ,,Mūsų krašto amatai ir profesijos,,, Medžiai šalia mūsų“. Kuriamos naujos, skatinančios bendruomenės kūrybiškumą tradicijos. Vykdoma neformaliojo švietimo veikla. Gimnazijoje veikia 9 sporto, meninės raiškos ir kitokio pobūdžio būrelių įvairaus amžiaus mokiniams. Veiklose dalyvauja 87 proc. visų ugdytinių. Mokiniai ir mokytojai, neformalaus ugdymo ir projektinių veiklų metu, plėtoja dalykines ir bendrąsias kompetencijas. Ugdomos bendrakultūrinė, iniciatyvumo ir kūrybingumo, komunikavimo kompetencijos, darbo komandoje įgūdžiai. Nuolat skatinama tautų draugystė bei bendradarbiavimas. Aktyvinome socialinę partnerystę.  Gimnazijos mokiniai dalyvauja tolerancijos ir pilietinėse akcijose, renginiuose. Gimnazijoje organizuojamos valstybinės šventės. Ugdomos mokinių vertybės ir bendrosios kompetencijos. Mokiniai puoselėja istorinę atmintį, pilietinę savimonę, pagarbą istorinei praeičiai, demokratinėms vertybėms. Gimnazijoje skatinama pozityvi lyderystė. Veikiančios savivaldos institucijos (gimnazijos taryba, Mokytojų taryba, Metodinė taryba, Mokinių taryba) dalyvauja sprendžiant ir tobulinant ugdymo proceso, socialinius, finansinius ir kitus gimnazijos bendruomenės veiklos klausimus. Dalykų ugdymo turinio, programų bei ilgalaikių planų rengimo, mokinių pasiekimų vertinimo ir įsivertinimo tobulinimo klausimai svarstomi mokytojų metodinėse grupėse, vienijančiose visą mokytojų bendruomenę. Metodinės grupės aktyviai dalyvauja sudarant gimnazijos ugdymo planą, veiklos planą, atliekant gimnazijos įsivertinimą. Gimnazijos veikla, aktualūs ugdymo klausimai sistemingai analizuojami Gimnazijos tarybos, mokytojų tarybos, Vaiko gerovės komisijos posėdžiuose, Metodinėje taryboje, tėvų susirinkimuose. Mokiniai renka mokinių tarybą ir mokinių atstovus valdančiuose gimnazijos organuose. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Gerinti pradinio, pagrindinio ir vidurinio ugdymo kokybę | Padidėjusi pažangą padariusių mokinių dalis | Padidės mokinių, pasiekusių pagrindinį ir aukštesnįjį lygį procentas (mokymosi suvestinės, NMPP, PUP, VBE rezultatai) | Atlikta mokymosi pasiekimų analizė atskleidė visų amžiaus grupių pagerėjusius akademinius rezultatus, lyginant pirmojo pusmečio (antro trimestro) ir mokslo metų pabaigos mokinių pasiekimus. 1-4 klasių mokinių pažangumas pakilo 3 proc., 5-8 kl.-16,8 proc. I-IV g kl.- 6,8 proc.  Metinis gimnazijos mokinių pažangumas 100 proc.  Palyginus metinius rezultatus su 2019 m nustatyta, kad 6 proc. daugiau mokinių mokosi aukštesniuoju lygiu, VBE 2 mokiniai įvertinti 100 balų, 15 proc. pasirinktų egzaminų išlaikyta aukštesniuoju lygiu ir 43 proc.- pagrindiniu lygiu.   |  |  |  | | --- | --- | --- | | Egzaminas | Procentas išlaikiusių rajone | Procentas išlaikiusių gimnz. | | Lietuvių k. | 78,75% | 89% | | Anglų k. | 97,63% | 100% | | Rusų k. | 100% | 100% | | Matematika | 66,95% | 75% | | Istorija | 100% | 100% | | Fizika | 94,44% | 100% | | Informacinės techn. | 92,86% | 100% |   Numatyti rezultatai pasiekti. |
| 1.2. Gerinti gimnazijos ugdymo proceso stebėseną | Gimnazijoje nuosekliai renkami ir sisteminami duomenys apie ugdymo proceso būklę, kaitą ir strateginių gimnazijos tikslų bei uždavinių įgyvendinimą | -gimnazijos vadovas su mokytojų bendruomene aptaria ir susitaria dėl pagrindinių stebėsenos tikslų, uždavinių, principų ir kt. Rezultatas – atnaujintas gimnazijos ugdomosios veiklos stebėsenos tvarkos aprašas.  - direktorius vykdo stebėseną (su mokytoju aptaria, analizuoja ir teikia grįžtamąją informacija) ne mažiau kaip 40 pamokų per metus.  - stebėsenos išvadų pagrindu yra planuojamas tolesnis gimnazijos ugdymo proceso tobulinimas (įtraukiant į gimnazijos ugdymo plano, metų veiklos plano ir kitų strategiškai svarbių dokumentų turinį) | Inicijavau ,, Pedagoginio darbo priežiūros organizavimo ir vykdymo tvarkos aprašo“ atnaujinimą. Svarstyta 2020-12-15  mokytojų tarybos posėdyje Nr.V3-08.  Aprašas patvirtintas 2020-12-30 direktoriaus įsakymu Nr.V1-201. Ugdymo proceso stebėsenos planas yra metų veiklos programos dalis.  Stebėtos, aptartos ir analizuotos 42 pamokos,  ugdymo(si) proceso organizavimo būklė. Laiku teikta metodinė ir kita pedagoginė pagalba mokytojams.  Mokytojai rašo metų darbo savianalizes, kurios aptariamos kasmetiniuose individualiuose pokalbiuose. Vadovaujantis stebėsenos ir pokalbių išvadomis sudaromas kvalifikacijos kėlimo planas.  Stebėsenos išvadų pagrindu yra planuojamas tolesnis gimnazijos ugdymo proceso tobulinimas: gimnazijos ugdymo plano, metų veiklos programos turinys. |
| 1.3. Tarptautinių projektų paraiškų teikimas ir valdymas | Erasmus+ projekto „Išmanioji mokykla išmaniam amžiui“ įgyvendinimas.  Partnerystės paraiškos teikimas Lietuvos ir Lenkijos jaunimo mainų fondo projektų konkursui. | Savalaikiai vykdoma vieša reprezentacinė veikla. Vykdomi įsipareigojimai dėl mokytojų ir mokinių tarptautinių mobilumų. Parengta ataskaita ŠMPF. Organizuotas 1 renginys rajono mokytojams dalinantis įgytomis IKT patirtimis. | Pateikta partnerystės paraiška Lietuvos ir Lenkijos jaunimo mainų fondo projektų konkursui. Projekto partneriai iš Boronovo Europos Sąjungos švietimo įstaigų komandos (Zespoł Placówek Oświatowych im. Unii Europejskiej)  Erasmus+ projekto „Išmanioji mokykla išmaniam amžiui“ įgyvendinimas nukeltas į 2021 m. Karantino paskelbimas sutrukdė organizuoti renginį rajono mokytojams. |
| 1.4. Koordinuoti gimnazijos struktūrinių pertvarkymų (reorganizavimo likvidavimo) procesą. | Sklandžiai įgyvendinti gimnazijos struktūriniai pertvarkymai (likviduotas Poškonių pradinio ugdymo skyrius; įsteigtas Poškonių ikimokyklinio, priešmokyklinio ugdymo skyrius. | Parengti ir patvirtinti naujos redakcijos gimnazijos nuostatai.  Įvykdytos bendruomenės informavimo procedūros, sutartiniai įsipareigojimai mokiniams (teisės aktuose-LR Civiliniame kodekse, Švietimo įstatyme, Mokyklų, vykdančių formaliojo švietimo programas, tinklo kūrimo taisyklėse nustatytos procedūros).  Pakoreguotas ir patvirtintas gimnazijos pareigybių (etatų) sąrašas. | Patvirtinti gimnazijos naujos redakcijos nuostatai, su jais supažindinta gimnazijos bendruomenė. Nuostatai paskelbti gimnazijos interneto puslapyje. Šalčininkų rajono savivaldybės tarybos sprendimas (2020-08-28 Nr. T-455).  Įvykdytos bendruomenės informavimo procedūros.  Sklandžiai perimtas turtas, apskaita, finansiniai įsipareigojimai.  Sukurtos saugios sąlygos Poškonių ikimokyklinio ugdymo skyriaus vaikų ugdymui: atnaujintos patalpos, sutvarkyta žaidimų aikštelė, atnaujintos mokymo priemonės, aprūpintas interaktyvia lenta.  Diegiamos geros higienos praktikos taisykles (2020-09-04 d. įsakymas Nr. V1-130).  Patvirtintas ikimokyklinio skyriaus vaikų pasiekimų vertinimo aprašas (2020-9-11 įsakymas Nr.V1-134).  Patvirtinta ikimokyklinio ugdymo programa „ Mažais žingsneliais mokyklos link“ (2020-09-11įsakymas Nr.V1-137).  Pateikti dokumentai ir gautas ,,Maisto tvarkymo subjekto patvirtinimo pažymėjimas“. Sudarytos sutartys su tiekėjais.  Prijungimas įvyko sklandžiai, vaikai ir tėvai jaučiasi saugūs.  Pakoreguotas ir patvirtintas gimnazijos pareigybių (etatų) sąrašas. Direktoriaus 2020-09-01įsakymas Nr. P1-34 |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Tarptautinių projektų paraiškų teikimas ir valdymas | Erasmus+ projekto veiklos dėl COVID-19 nebuvo įgyvendintos. Projektas pratęstas iki 2021m. rugpjūčio 31 d. ir veiklos nukeltos į 2021 m. |
| 2.2. |  |
| 2.3. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atnaujinta gimnazijos darbuotojų darbo apmokėjimo sistema | Darbuotojams aiški tvarka, jaučiasi saugiai.  (2020-12-30 įsakymas Nr. V1-198) |
| 3.2.Parengtas ,,Ugdymo proceso organizavimo nuotoliniu būdu tvarkos aprašas“ direktoriaus 2020-03-23 d. įsakymas Nr.V1-79, įdiegta G-Suite for Education virtuali aplinka, atnaujinta IKT bazė, sudarytos sąlygos mokytojų kompetencijoms ugdyti | Įsigyti 3 nešiojami kompiuteriai, 3 interaktyvios lentos, 6 kameros, mikrofonai, 2 spausdintuvai, robotų ,,BEE-BOT“ komplektas.  Visiems mokytojams sudariau sąlygas dalyvauti mokymuose. Išklausyta 1039 valandos. Vienam mokytojui vidutiniškai tenka po 49 valandas (8 dienos).  Prijungiau gimnaziją prie G-Suite for Education virtualios aplinkos, sukūriau vartotojus ir paskirsčiau į klases, išmokiau mokytojus naudotis virtualia mokymosi aplinka. Inicijavau visų mokytojų dalyvavimą seminaruose ,, Google Classroom- efektyvus nuotolinio mokymo įrankis“, ,, Praktiniai nuotolinio ugdymo metodai mokytojams“.  80 proc. mokytojų dirba virtualioje mokymo(si) aplinkoje Google for Education, 100 proc. naudoja Mano dienyno, Eduka. eTest ir kt. platformas, rengia skaidres, testus, apklausas, veda nuotolines video pamokas naudojantis Meet ir Zoom vaizdo konferencijų platformomis. Nuotolinis darbas vyksta sklandžiai. |
| 3.3. Gimnazijoje įrengta signalizacija, įsigytos drabužių spintelės mokinimas. | Saugumo ir gerovės užtikrinamas gimnazijoje. Lėšų taupymas. |
| 3.4. Gimnazijoje numatytos uniformos ir nustatyta dėvėjimo tvarka | Stiprinamas bendruomeniškumas, ugdomas tapatumo su gimnazija jausmas. |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai □ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.Strateginio mąstymo ir pokyčių valdymo |
| 7.2. |